Flumen Murrayanum
Flumen Murrayanum seu Murray (Anglice Murray River et River Murray) est longissimum flumen Australianum, 2508 km longum. Amnis, ex Alpibus Australianis ortus, occidentale maximorum Australiae montium latus siccat, et tum sinuoso cursu trans mediterraneas planities Australianas labitur, fines constituens civitatum Novae Cambriae Australis et Victoriae cum ad boreoccidentem versus in Australia Australi fluit. Ad meridiem vertitur ad Morgan per ultima 315 chiliometra, oceanum ad Lacum Alexandrinam demum attingens. Aquae Murrayanae per nonnullos lacus terminales fluunt, qui salinitate fluctuant (et olim erant dulces usque ad decennia recentiores), Lacu Alexandrina et Coorong Saepto Nationali non exceptis, antequam se per Ostium Murrayanum in meridiorientem Oceani Indici partem effundit, saepe autem in tabulis geographicis Australianis Oceanum Australem appellatam, prope Goolwa. Etsi amnis multam aquam aliquando liberat, plerumque ante flumen undique ordinatum, ostium semper parvum et tenue est. Anno 2010, systema Fluminis Murrayani quinquaginta octo centesimas suae fluxionis naturalis accipiebat. Regio irrigata Australiana maximi momenti fortasse est, late cibarium nationis appellata.